Document ID: 32014D0052

NÕUKOGU OTSUS,
28. jaanuar 2014,
millega antakse liikmesriikidele luba ratifitseerida Euroopa Liidu huvides Rahvusvahelise Tööorganisatsiooni 1990. aasta kemikaalide tööl kasutamise turvalisust käsitlev konventsioon (konventsioon nr 170)
(2014/52/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõike 6 punkti a alapunktiga v ning artikli 218 lõike 8 esimese lõiguga,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Euroopa Parlament, nõukogu ja komisjon kiidavad heaks selliste rahvusvaheliste töökonventsioonide ratifitseerimise, mille Rahvusvaheline Tööorganisatsioon on klassifitseerinud ajakohasteks, kuna nii toetatakse Euroopa Liidu jõupingutusi edendada nii liidus kui ka liidust väljaspool inimväärset tööd, mille oluliseks aspektiks on töötajate tervise ja ohutuse parandamine ja kaitse.
(2)
Rahvusvahelise Tööorganisatsiooni 1990. aasta kemikaalide tööl kasutamise turvalisust käsitleva konventsiooni nr 170 (edaspidi „konventsioon”) III osas esitatud eeskirjad on suures osas hõlmatud kemikaalide klassifitseerimist, pakendamist ja märgistamist käsitlevate õigus- ja haldusnormide ning haldustavade ühtlustamist käsitleva liidu acquis'ga, mida on arendatud 1967. aastast alates ja täiendavalt konsolideeritud.
(3)
Sellest tulenevalt kuuluvad konventsiooni teatavad osad liidu pädevusse ja liikmesriigid ei tohi võtta endale nende osadega seotud kohustusi väljaspool liidu institutsioonide raamistikku.
(4)
Euroopa Liit ei saa konventsiooni ratifitseerida, kuna selle osalised saavad olla üksnes riigid.
(5)
Selles olukorras peavad liikmesriigid ja liidu institutsioonid tegema koostööd kõnealuse konventsiooni ratifitseerimise nimel.
(6)
Nõukogu peaks seega andma neile liikmesriikidele, kes on seotud klassifitseerimise, pakendamise ja märgistamise valdkonna õigus- ja haldusnormide ning haldustavade ühtlustamist käsitleva liidu õigusega, loa ratifitseerida liidu huvides kõnealune konventsioon,
ON VASTU VÕTNUD KÄESOLEVA OTSUSE:
Artikkel 1
Liikmesriikidele antakse luba ratifitseerida Rahvusvahelise Tööorganisatsiooni 1990. aasta kemikaalide tööl kasutamise turvalisust käsitlev konventsioon (konventsioon nr 170).
Artikkel 2
Käesolev otsus on adresseeritud liikmesriikidele.
Brüssel, 28. jaanuar 2014

Labels: 1
5
13
9
18